Kirjanpitoyksikön/viraston nimi Päiväys

Arvoisa toimittajamme

”Kirjanpitoyksikön / viraston nimi” vastaanottaa laskut vain verkkolaskuina sekä edellyttää laskulla tilausnumeroa / sopimusnumeroa / tiliöintikoodia
*(Kirjanpitoyksikkö valitsee tilanteen mukaan oikean vaihtoehdon ja poistaa tarpeettomat kohdat otsikosta)*

”Kirjanpitoyksikön/viraston nimi” vastaanottaa, käsittelee ja arkistoi ostolaskunsa vain sähköisessä muodossa. Pyydämme teitä lähettämään laskut verkkolaskuna valtionhallinnon verkkolaskuoperaattorin kautta.

**Verkkolaskuosoitteemme on:**

Verkkolaskuosoite/OVT-tunnus: 0037XX

**Välittäjä OpusCapita Solutions Oy
Välittäjätunnus** **E204503**

Y-tunnus: XX

ALV-tunnus FIXX

***(Kirjanpitoyksikkö valitsee kirjeen vastaanottajasta riippuen kolmesta alla olevasta tekstivaihtoehdosta yhden. Jos kyseessä on toimittaja, jolta ei edellytetä mitään kohdistustietoa, ei tekstiä tilausnummerosta / sopimusnumerosta / tiliöintikoodista tarvita. Virasto poistaa tarpeettomat vaihtoehdot kirjeestä. Viraston on hyvä muuttaa myös lomakepohjan ylätunnisteen tiedot, joihin on pohjassa merkitty mm. Valtiokonttorin ohjeen diaarinumero).***

**Tilausnumeron välittäminen verkkolaskulla**

Edellytämme, että lasku sisältää tilausnumeron, jotta laskujenkäsittelyjärjestelmämme voi automaattisesti kohdistaa laskun siihen liittyvään tilaukseen. Tilausnumeron ensimmäiset merkit ovat aina V1.Tilausnumero tulee välittää ensisijaisesti kentässä ”tilausnumero”. Valtiolla on käytössä Finvoice 3.0 –verkkolaskuformaatti, jossa tilausnumerokenttä on nimeltään OrderIdentifier. Jos kyseistä kenttää ei ole käytössänne olevassa laskutusjärjestelmässä, voi tilausnumeron välittää poikkeustapauksissa kentässä ”ostajan viite/viitteenne” (BuyerReferenceIdentifier). Tilausnumeron lisäksi laskulla on ilmoitettava tilaajan yhteyshenkilön nimi. Laskulla saa olla vain yhden tilauksen tiedot.

Tilausnumeron yhteyteen ei saa laittaa muuta tietoa. Tilausnumeron on oltava verkkolaskun visuaalisen kuvan lisäksi laskusta muodostetussa XML-tiedostossa. Verkkolaskun XML-muoto on ns. sähköinen muoto laskun sisällöstä eikä se normaalisti näy laskuttajalle. Tilausnumeron välittymisen laskun XML:ssä voitte varmistaa omalta laskutusjärjestelmätoimittajaltanne. Jos käytätte verkkolaskun tekemiseen Handi-toimittajaportaalia, Baswaren verkkolaskutuspalvelua tai Postin Verkosto-palvelua, välittyy tilausnumero laskun XML:ssä.

**Sopimusnumeron välittäminen verkkolaskulla**

Edellytämme, että lasku sisältää sopimusnumeron, jotta laskujenkäsittelyjärjestelmämme voi automaattisesti kohdistaa laskun siihen liittyvään sopimukseen. Sopimusnumeron ensimmäiset merkit ovat aina VSK1. Sopimusnumero tulee välittää ensisijaisesti kentässä ”sopimusnumero”. Valtiolla on käytössä Finvoice 3.0 –verkkolaskuformaatti, jossa sopimusnumerokenttä on nimeltään AgreementIdentifier. Mikäli laskuttajalla on käytössä jokin toinen verkkolaskuformaatti, tulee sopimusnumero tallentaa AgreementIdentifier –kenttää vastaavaan kenttään. Jos kyseistä kenttää ei ole käytössä laskutusjärjestelmässä, voi sopimusnumeron välittää poikkeustapauksissa kentässä ”ostajan viite/viitteenne” (Finvoice 3.0 –formaatissa kentän nimi on BuyerReferenceIdentifier). Sopimusnumeron lisäksi laskulla on oltava asiakkaan sopimusyhteyshenkilön nimi. Laskulla saa olla vain yhden sopimuksen tiedot.

Sopimusnumeron yhteyteen ei saa laittaa muuta tietoa. Sopimusnumeron on oltava verkkolaskun visuaalisen kuvan lisäksi laskusta muodostetussa XML-tiedostossa. Verkkolaskun XML-muoto on ns. sähköinen muoto laskun sisällöstä eikä se normaalisti näy laskuttajalle. Sopimusnumeron välittymisen laskun XML:ssä voitte varmistaa omalta laskutusjärjestelmätoimittajaltanne. Jos käytätte verkkolaskun tekemiseen Handi-toimittajaportaalia, Baswaren verkkolaskutuspalvelua tai Postin Verkosto-palvelua, välittyy sopimusnumero laskun XML:ssä.

**Tiliöintiviite**

Edellytämme, että lasku sisältää tiliöintiviitteen, jotta laskujenkäsittelyjärjestelmämme voi automaattisesti kohdistaa laskun tiliöinnin ostolaskujen käsittelyjärjestelmässä. Tiliöintiviitteen ensimmäiset merkit ovat aina TK1. Tiliöintiviite tulee välittää ensisijaisesti kentässä ”tiliöintiviite”. Valtiolla on käytössä Finvoice 3.0 –verkkolaskuformaatti, jossa tiliöintiviitekenttä on nimeltään AccountDimensionText. Mikäli laskuttajalla on käytössä jokin toinen verkkolaskuformaatti, tulee tiliöintiviite tallentaa AccountDimensionText –kenttää vastaavaan kenttään

Jos kyseistä kenttää ei ole käytössänne olevassa laskutusjärjestelmässä, voi tiliöintiviitteen välittää poikkeustapauksissa kentässä ”ostajan viite/viitteenne” (Finvoice 3.0 –formaatissa kentän nimi on BuyerReferenceIdentifier). Tiliöintiviitteen lisäksi laskulla on ilmoitettava asiakkaan yhteyshenkilön nimi. Laskulla saa olla vain yksi tiliöintiviite.

Tiliöintiviitteen yhteyteen ei saa laittaa muuta tietoa. Tiliöintiviitteen on oltava verkkolaskun visuaalisen kuvan lisäksi laskusta muodostetussa XML-tiedostossa. Verkkolaskun XML-muoto on ns. sähköinen muoto laskun sisällöstä eikä se normaalisti näy laskuttajalle. Tiliöintiviitteen välittymisen laskun XML:ssä voitte varmistaa omalta laskutusjärjestelmätoimittajaltanne. Jos käytätte verkkolaskun tekemiseen Handi-toimittajaportaalia, Baswaren verkkolaskutuspalvelua tai Postin Verkosto-palvelua, välittyy tilausnumero laskun XML:ssä.

**Handi-toimittajaportaali**

Jos käytössänne ei ole järjestelmää, jolla tuottaa verkkolaskuja, voitte käyttää laskujen tekemiseen ja lähettämiseen valtion tarjoamaa Handi-toimittajaportaalia. Portaalin käytön aloittamiseksi teidän tulee olla yhteydessä viraston yhteyshenkilöön tai ostajaan ja ilmoittaa viraston yhteyshenkilölle tai ostajalle sähköpostiosoite, johon portaalikutsu lähetetään. Jatkossa tämä sähköpostiosoite toimii teidän omana pääkäyttäjätunnuksena ja sillä voitte luoda uusia käyttäjätunnuksia portaaliin. Virasto, jolle olette lähettämässä laskua, luo Handipalveluun toimittajakutsun, jolle Valtion talous- ja henkilöstöhallinnon palvelukeskus (jäljempänä Palkeet) suorittaa teknisen tarkastuksen ennen teille lähettämistä. Saatte sähköpostiviestissä kirjautumislinkin ja lisätietoja toimittajaportaalista. Mikäli olette täysin uusi toimittaja valtiolle, toimittajaportaaliin rekisteröitymisen yhteydessä kysymme teiltä yrityksenne tiedot, jotka teidän tulee täydentää ja palauttaa Palkeisiin. Lopullisen kirjautumislinkin toimittajaportaaliin saatte, kun Palkeet on tallentanut toimittajatietonne taloudenohjausjärjestelmään.

Portaalikutsun kirjautumislinkki on voimassa 48 tuntia. Jos linkki on vanhentunut, Palkeet lähettää teille pyynnöstänne uuden. Palkeet myös seuraa toimittajakutsuja, joihin ei ole reagoitu ja lähettää uuden linkin. Handi-toimittajaportaalin käyttöönottoon liittyvissä asioissa saatte tukea osoitteesta handitoimittajapalvelu(at)palkeet.fi tai Palkeiden asiakastuesta puh. 02955 64 040 palveluaikana (ma-pe klo 8.00 – 16.15).

**Postin Verkosto-palvelu**

Vaihtoehtoisesti voitte käyttää verkkolaskun tekemiseen ja lähettämiseen Postin tarjoamaa [Verkosto-palvelua](https://verkosto.posti.fi/network/app/front?1&lang=fi). Verkkolaskun lähettäminen Verkosto-palvelun kautta valtion virastoille on maksuton. Verkosto-palveluun kirjautuminen ja siihen liittyvät ohjeet löytyvät Verkosto-palvelun sivustolta. Verkosto-palvelun asiakaspalvelun puhelinnumero on 0200 77000 (puhelun hinta on pvm/mpm) ja palveluaika ma-pe klo 8.00 – 18.00.

Verkkolaskun lähettäminen Verkostopalvelun kautta valtion virastoille on maksuton, mutta palvelun käyttöönotto edellyttää, että  palvelun asiointitilille tallennetaan vähintään 10 euroa. Posti on ohjeistanut tallentamisen seuraavasti: "Siirrä rahaa asiointitilille verkkomaksuna tai tilisiirtona. Verkkomaksu näkyy asiointitilillä saman tien. Tilisiirrossa käytä yrityksesi viitenumeroa, muuten talletus ei näy asiointitililläsi. Tilisiirrossa siirrettävä summa näkyy asiointitilillä vasta viiveellä. Jos haluat nostaa rahat pois, maksamme ne pankkitilillesi 1-2 päivän kuluessa."

**Basware Supplier Portal**

Jos teillä ei ole käytössänne järjestelmää, jolla tuottaa verkkolaskuja, voitte käyttää verkkolaskun tekemiseen ja lähettämiseen valtion tarjoamaa toistaiseksi maksutonta Baswaren verkkolaskutuspalvelua (Supplier Portal). Baswaren Portaaliin kirjautuminen ja sen käyttöön liittyvät ohjeet saatte osoitteesta <https://www.valtiokonttori.fi/palvelu/verkkolaskutus/>. Käyttöön liittyvissä kysymyksissä teitä auttaa Valtion talous- ja henkilöstöhallinnon palvelukeskus Palkeet, puhelinnumero 029 556 3700 (puhelun hinta on pvm/mpm) ja sähköposti verkkolaskutus(at)palkeet.fi. Basware portalin käyttö loppuu **31.12.2020.**

**Laskujen liitteet**

Vastaanotamme verkkolaskujen mukana myös sähköisessä muodossa olevia laskuihin liittyviä liitteitä. Liitteiden suositeltava tiedostomuoto on pdf.

**Palautamme maksamattomina saamamme paperi- ja sähköpostilaskut**

Emme vastaanota sähköpostilla lähetettyjä laskuja tai paperilaskuja, koska ne eivät ole verkkolaskuja (Laki 241/2019).

Virheelliset, puutteelliset ja paperilaskut palautetaan. Kirjanpitoyksikkö ei vastaa laskun maksamisen viivästymisestä aiheutuneista kuluista tapauksissa, joissa lasku on ollut puutteellinen tai toimittaja on muutoin toiminut sopimusten vastaisesti.

Lisätietoja laskun sisältöön liittyvissä asioissa antaa virastossa

”Nimi”

”puhelin”

”sähköpostiosoite”

Ystävällisin terveisin

”Nimi”

”Asema”